पाएं अपने शहर की ताज़ा ख़बरें और फ्री ई-पेपरडाउनलोड करें
आपके पास जो है, वही न आप किसी को दे सकते हैं। जो आपके पास है ही नहीं वह वस्तु चाह करके भी आप नहीं दे सकेंगे। भगवान के पास दुःख है ही नहीं। कष्ट क्या है वह जानता ही नहीं। फिर किसी को दुःख, कष्ट देगा कैसे? लहेरियासराय स्थित संत निवास में सोमवार को सत्संग के क्रम में संत विष्णुकांत खान ने कहा कि जो सूर्य अंधकार देख लिया वह कदापि सूर्य हो नहीं सकता। जहां सूर्य है निश्चित रूप से वहां प्रकाश होगा ही। कष्ट तो जीव अपने से खरीदता है। क्योंकि, उसका स्वभाव है “दुःखे च सुखमानिनः” भागवत। दुःख में सुख मानना जीव का स्वभाव है। उन्होंने कहा कि एक अन्तरंग व्यक्ति ने लिखा है कि अभी अनेक तरह की बीमारियों से ग्रस्त हूं। क्या बिमारी है बताया नहीं। खैर बीमारी तो तीन ही तरह की होती है। दैहिक, दैविक एवं भौतिक। तीनों की एक ही रामबाण दवा है “तापत्रय विनाशाय श्रीकृष्णाय वयंनुमः”। इस त्रिताप को विनाश करने के लिए सिर्फ भगवान का भजन ही महौषधि है। इस औषधि का नियमित रूप से सेवन करते रहें। कोई बीमारी नहीं होगी। सनातन शास्त्र ने गुरू परंपरा से यही औषधि सिखाया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn